Vashingtonda 2001 yilning 11 sentabrida sodir etilgan terakt qurbonlarini xotirlash marosimi o‘tkazildi. AQSh prezidenti Barak Obama Oq uy xodimlarini ushbu marosimga boshlab bordi. Eslatib o‘tamiz, bundan roppa-rosa 14 yil muqaddam — 2001 yilning 11 sentabr kuni mahalliy vaqt bilan soat 08:46da ekstremistlar tomonidan olib qochilgan samolyotlardan biri Nyu-York shahridagi Jahon savdo markazining Shimoliy minorasiga borib urilgan edi. Shu kuni AQSh mudofaa vazirligining qarorgohi ham terrorchilarning nishonlaridan biriga aylangandi. Qo‘poruvchilik harakatlari natijasida 2974 kishi (terrorchilardan tashqari) halok bo‘lgan, 24 nafari bedarak yo‘qolgan. Ushbu fojiada AQSh va yana 91 ta mamlakat fuqarolari halok bo‘lgan.